ગાંધીજી જેને પોતાના આધ્યાત્મિક ગુરુ માનતા હતા તે શ્રીમદ્ રાજચંદ્ર પણ શતાવધાની હતા. તેઓ એક સાથે સો ક્રિયાઓ કરી શકતા. તેઓે ત્રણ પ્રતિસ્પર્ધીઓ સાથે ચોપાટ, પત્તાં અને ચેસ રમવા, સરવાળા, બાદબાકી, ગુણાકાર, ભાગાકાર જેવી ગાણિતિક ક્રિયાઓ કરીને તેના જવાબ મનમાં રાખીને સૌથી છેલ્લે જાહેર કરવા, જુદી જુદી ૧૬ ભાષાનાં ૧૬ વાક્યો સાંભળીને તે પછીથી બોલવાં, શબ્દ પરથી શ્લોક કે કવિતા રચવી, કોયડા બનાવવા જેવાં સો જેટલાં કાર્ય એક સાથે કરી શકતા.